Document ID: /fineweb-2-swissfilter-quality_10-filterrobots/filtered/05604.jsonl.gz/32

Razgovarajte UŽIVO sa astrologom:
Posao
Drage Vage,
Merkur na početku aprila pravi konjunkciju sa Neptunom u vašem polju usluga. Budite pažljivi u vezi pokretanja bilo čega novog na ovom polju jer vam i pored dobre podrške i razrađenog plana neće biti ispunjena očekivanja. Tržište i klijenti će pokazati manje interesovanje od očekivanog, pa možete poslovati sa gubitkom. Imaćete više posla i uspećete da se prilagodite otežanim okolnostima ukoliko se bavite radom u zdravstvu, savetodavnim delatnostima ili ako ste socijalni radnik, psiholog ili terapeut. Sekstil Merkura sa Saturnom 7. aprila omogućiće vam da jedan važan posao dovršite u predviđenom roku, kao i da ostvarite uspeh i profit od velikih i dugoročnih projekata na kojima ćete imati značajan napredak. Vaši nadređeni će vam praviti pritisak u vezi nabavke ili servisiranja radnih sredstava, a u svemu tome će vas i finansijski ograničavati, što će vam znatno otežavati odnose. Na teškoće ćete nailaziti i sa poslovnim partnerima. Oslonite se na intuiciju u vezi usluga iz oblasti zabave i kreativnosti. Uspećete da unovčite vaše kreativne projekte.
Trigon Sunca sa Jupiterom sredinom meseca donosi vam uspešne pregovore i moguće novo poslovno partnerstvo, kao i sklapanje novog ugovora koji će vam doneti značajan profit. Sa jednim poslovnim partnerom ćete postići napredak u zajedničkom poslu. Merkur će ući u znak Ovna 17. aprila i poboljšaće vaše poslovne kontakte. Na polju javnosti ćete biti zapaženi svojim prezentacijama, a imaćete koristi od oglašavanja vaših proizvoda i usluga. Sunce 20. aprila ulazi u znak Bika i vaše polje platnog prometa. Vaš autoritet i čvrsti stavovi doprineće povećanju vaše zarade. Istog dana Venera ulazi u znak Ovna. Poslovno partnerstvo sa jednom ženom pokazaće se kao veliki izazov. Izbegavajte ishitrene poteze.
Nezaposlene Vage će imati otvorene mogućnosti za honorarni ali i stalan posao u oblasti reklamnih usluga, kao agenti prodaje i u oblastima komunikacija.
Razgovarajte UŽIVO sa astrologom:
Ljubav
Ako ste u vezi:
Sunce koje prolazi kroz vaše polje ljubavi i braka praviće kvadrat sa Saturnom 10. aprila. Nailazićete na nesuglasice u odnosu sa partnerom oko raspodele porodičnih i kućnih obaveza. Jupiter će krenuti retrogradno, što će još više otežavati vašu komunikaciju i izazivaće nesuglasice, prepirke i rasprave. Savetuje vam se više fleksibilnosti i prilagodljivosti.
Sredinom aprila će Sunce praviti trigon sa Jupiterom, što će vam pomoći da razrešite veći deo onoga oko čega niste uspeli da se ranije složite. Važno je da izbegavate nekorektne postupke i neistine u odnosu sa partnerom jer biste mogli zbog toga da imate ozbiljne probleme u odnosu krajem meseca kada Mars bude pravio kvadrat sa Neptunom.
Ako ste slobodni:
Bićete skloni da se zaljubljujete i da sanjarite o idealnim vezama, a da pri tome ništa ne preduzimate da se to i dogodi. O nekolicini osoba ćete imati visoko mišljenje i velika očekivanja ali ćete se razočarati kada otkrijete da njihovi kvaliteti nisu ni blizu nivoa na koji ste ih vi uzdigli. U trećoj dekadi aprila će Venera ući u vaše polje ljubavi. Upoznaćete osobu koja će vam odgovarati za novu emotivnu vezu. Izbegavajte idealizacije kako ne biste upropastili povoljnu šansu za skladnu vezu.
Starije Vage će se viđati sa osobom koja će ih obasipati pažnjom i komplimentima. To će vam prijati ali ćete postavljati velike zahteve drugoj osobi koje ova neće moći da ispuni. Spustite samo za nijansu očekivanja i stvari će doći na mesto.
Razgovarajte UŽIVO sa astrologom:
Zdravlje
Bićete osetljivog i promenljivog zdravlja u prvoj polovini aprila. Moguće je hormonski disbalans, tegobe sa cirkulacijom, sklonost alergijskim reakcijama i meteoropatskim tegobama. Nivo stresa će biti povišen. To će zahtevati više odmora i psihofizičku relaksaciju. U drugoj polovini aprila će se vaš imunitet pojačati i zdravlje će vam se vratiti u ravnotežu.
Vaša ishrana bi trebalo da uključuje namirnice i biljnog i životinjskog porekla. Pileće i goveđe meso kao i morska riba bi trebali češće da vam se nalaze na jelovniku. Mleko, a posebno jogurt, kiselo mleko i tvrde sireve takođe treba da češće konzumirate. Sveže sezonsko voće i povrće uzimajte svakodnevno. Izbegavajte alkoholna pića i suhomesnate proizvode.
Srećni brojevi: 3, 14, 19, 23, 26
Mesečni horoskop preuzet sa sajta astrolozi.com. Zabranjeno preuzimanje bez dozvole i navođenja izvora.